Document ID: /roh_data/filtered/swiss_laws_in_ROHinterleaved.jsonl.gz/29827

This text was translated from DE into Rumantsch Grischun.

Das Kassenreglement wird von den Gründerverbänden aufgestellt. Diese sind auch ausschliesslich zu dessen Abänderung zuständig. Das Kassenreglement und allfällige Abänderungen desselben bedürfen der Genehmigung des Bundesrates. Das Reglement muss Bestimmungen enthalten über:a. den Sitz der Ausgleichskasse;b. die Zusammensetzung und die Wahlart des Kassenvorstandes;c. die Aufgaben und Befugnisse des Kassenvorstandes und des Kassenleiters;d. die interne Kassenorganisation;e. die Errichtung von Zweigstellen sowie deren Aufgaben und Befugnisse;f. die Grundsätze, nach welchen die Verwaltungskostenbeiträge erhoben werden;g. die Arbeitgeberkontrolle;h. falls mehrere Gründerverbände bestehen, deren Beteiligung an der Sicherheitsleistung gemäss Artikel 55 und die Regelung des Rückgriffes für den Fall der Inanspruchnahme gemäss Artikel 78 ATSG und Artikel 70 dieses Gesetzes. Fassung gemäss Ziff. I des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1). Fassung gemäss Anhang Ziff. 7 des BG vom 6. Okt. 2000 über den Allgemeinen Teil des Sozialversicherungsrechts, in Kraft seit 1. Jan. 2003 (AS 2002 3371; BBl 1991 II 185 910, 1994 V 921, 1999 4523). SR 830.1

Il reglament da la cassa vegn stabilì da las federaziuns fundaturas. Quellas èn er sulettas cumpetentas da midar quel. Il reglament da la cassa ed eventualas midadas da quel ston vegnir approvads dal Cussegl federal. Il reglament sto cuntegnair disposiziuns davart:a. la sedia da la cassa da cumpensaziun;b. la cumposiziun da la suprastanza da la cassa e la moda da tscherner tala;c. las incumbensas e las cumpetenzas da la suprastanza da la cassa e dal manader da la cassa;d. l’organisaziun interna da la cassa;e. la constituziun da filialas sco er las incumbensas e las cumpetenzas da quellas;f. ils princips per incassar las contribuziuns als custs d’administraziun;g. la controlla dals patruns;h. en cas da pliras federaziuns fundaturas, lur participaziun a la prestaziun da la garanzia tenor l’artitgel 55 e la regulaziun dal regress en cas che la garanzia stuess vegnir prestada tenor l’artitgel 78 LPGA e tenor l’artitgel 70 da questa lescha. Versiun tenor la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1). Versiun tenor la cifra 7 da l’agiunta da la LF dals 6 d’oct. 2000 davart la part generala dal dretg d’assicuranza sociala, en vigur dapi il 1. da schan. 2003 (AS 2002 3371; BBl 1991 II 185 910, 1994 V 921, 1999 4523). SR 830.1